Etter cand.real. fra Universitetet i Oslo tok han Ph.D. i Liverpool i 1958 og var dosent i kjernefysikk ved Universitetet i Oslo fra 1970 til 1974. Han gjorde seg svært tidlig bemerket ved å ta i bruk elektroniske datamaskiner for innsamling og analyse av data fra kjernefysiske eksperiment. Han la med dette grunnlaget for et datateknisk målelaboratorium ved Fysisk institutt ved Universitetet i Oslo. Han har senere arbeidet med generelle problem innen datateknologi.